Līdzdarbības līgums

par atsevišķu valsts pārvaldes uzdevumu veikšanu

arhitektūras jomā

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**Biedrība „Latvijas Arhitektu savienība”**, reģistrācijas Nr.40008005792, juridiskā adrese: Torņa iela 11, Rīga, LV – 1050, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Māra Vaivode**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.3.nodaļas „Konkurētspējīgas kultūras un radošās industrijas” 5.3.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 2.rīcības virziena „Radošo industriju sektora konkurētspēja un eksports” 2.2.uzdevumu „Veicināt arhitektūras nozares konkurētspēju un attīstību” un 2.4.uzdevumu „Veicināt radošo industriju sektora eksporta attīstību”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu arhitektūras jomā” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus arhitektūras jomā (turpmāk – Pārvaldes uzdevumi):
		1. apkopot un uzkrāt aktuālo informāciju par arhitektūras nozari un nodrošināt tās apriti dažādās auditorijās, kā arī nodrošināt profesionālās pilnveides iespējas arhitektūras nozares profesionāļiem:
			1. apkopot un sniegt informāciju par aktualitātēm arhitektūras nozarē, *Baukultur* ieviešanas praksi Latvijā un Eiropā, arhitektu prakses jautājumiem, arhitektu praksi regulējošiem tiesību aktiem, arhitektūras konkursiem, sasniegumiem arhitektūras nozarē, arhitektūras izglītību, kā arī citiem jautājumiem, veidot izpratni un izglītot dažādas sabiedrības auditorijas par kvalitatīvu arhitektūru un apbūvēto vidi;
			2. regulāri apkopot datus, analizēt informāciju par arhitektūras izglītību, arhitektu tālākizglītības iespējām un arhitektu praksi kontekstā ar citu Eiropas Savienības dalībvalstu pieredzi;
			3. organizēt lekcijas un seminārus arhitektūras nozares profesionāļiem par arhitektu praksi regulējošiem normatīvajiem aktiem un to piemērošanu, ar arhitektu praksi saistītu problēmu analīzi, arhitektūras pakalpojumu eksportu, autortiesību aizsardzības jautājumiem u.c.;
		2. pārstāvēt un reprezentēt Latvijas arhitektūru nacionālas un starptautiskas nozīmes pasākumos (konferencēs, izstādēs, biennālēs, festivālos, forumos, diskusijās u.c.);
		3. veikt Latvijas arhitektūras nozares kvalitātes ikgadēju novērtējumu, organizējot arhitektūras darbu konkursu, kurā tiek paredzēta gan arhitektūras objektu, gan mūsdienu arhitektūras procesu izvērtēšana, lai apzinātu Latvijas arhitektūras labāko sniegumu un sekmētu Latvijas arhitektūras nozares augstvērtīgu attīstību un izaugsmi ilgtermiņā:
			1. izstrādāt arhitektūras darbu konkursa nolikumu, kas nodrošinātu objektīvu arhitektūras nozarē radīto konkursa darbu vērtēšanu, kvalitātes izvērtēšanu veicot vismaz 2 (divās) konkursa kārtās;
			2. izveidot arhitektūras darbu konkursa pieteikumu izvērtēšanas žūrijas komisiju, kurā būtu pārstāvēti Latvijas un ārvalstu arhitektūras eksperti, un nodrošināt arhitektūras kvalitātes novērtējuma procesu saskaņā ar konkursa nolikumu;
			3. nodrošināt arhitektūras darbu konkursa uzvarētāju apbalvošanu noslēguma ceremonijas ietvaros;
		4. veidot sabiedrības izpratni par kvalitatīvu arhitektūru un apbūvēto vidi saskaņā ar Davosas deklarācijā nostiprinātajiem principiem un rosināt sabiedrības interesi par Latvijas laikmetīgās arhitektūras izcilākajiem sasniegumiem:
			1. nodrošināt katru gadu saturiski un vizuāli augstvērtīgu arhitektūras darbu konkursa labāko darbu izstādi;
			2. nodrošināt komunikāciju un publicitāti plašsaziņas līdzekļos un sociālajos medijos (*Facebook, Instagram* u.tml.) par arhitektūras darbu konkursa norisi, konkursa labākajiem darbiem un to autoriem, kā arī laikmetīgās arhitektūras procesiem.
	2. Pārvaldes uzdevumu veikšanas laiks ir 2020., 2021. un 2022.gads.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Valsts pārvaldes uzdevumu izpildes kārtība un sasniedzamie rezultāti**
	1. *Pilnvarotā institūcija* apņemas apkopot un uzkrāt aktuālo informāciju par arhitektūras nozari un nodrošināt tās apriti dažādās auditorijās, kā arī nodrošināt profesionālās pilnveides iespējas arhitektūras nozares profesionāļiem:
		1. regulāri apkopot un sniegt informāciju par aktualitātēm arhitektūras nozarē, *Baukultur* ieviešanas praksi Latvijā un Eiropā, arhitektu prakses jautājumiem, arhitektu praksi regulējošiem tiesību aktiem, arhitektūras konkursiem, sasniegumiem nozarē, arhitektūras izglītību, kā arī citiem jautājumiem, izplatot informāciju elektroniski arhitektūras profesionāļiem (vismaz 12 (divpadsmit) vienības gadā) un publicējot informāciju *Pilnvarotās institūcijas* tīmekļvietnē vismaz 10 (desmit) vienības mēnesī), tādējādi veidojot izpratni un izglītojot dažādas sabiedrības auditorijas par kvalitatīvu arhitektūru un apbūvēto vidi;
		2. regulāri apkopot pieejamos datus un analizēt informāciju par arhitektūras izglītību, arhitektu tālākizglītības iespējām, arhitektu praksi kontekstā ar citu Eiropas Savienības dalībvalstu pieredzi, sagatavojot un publicējot *Pilnvarotās institūcijas* tīmekļvietnē vismaz 1 (vienu) tematisku pārskatu vai pētījumu gadā;
		3. organizēt lekcijas un seminārus arhitektūras nozares profesionāļiem par arhitektu praksi regulējošiem normatīvajiem aktiem un to piemērošanu, ar arhitektu praksi saistītu problēmu analīzi, arhitektūras pakalpojumu eksportu, autortiesību aizsardzības jautājumiem u.c. (vismaz 25 (divdesmit piecas) vienības gadā).
	2. *Pilnvarotā institūcija* apņemas pārstāvēt un reprezentēt Latvijas arhitektūru nacionālas un starptautiskas nozīmes pasākumos (konferencēs, izstādēs, biennālēs, festivālos, forumos, diskusijās u.c.):
		1. pārstāvēt Latvijas arhitektūru vismaz 3 (trīs) nacionālas nozīmes projektos vai pasākumos gadā;
		2. pārstāvēt un reprezentēt Latvijas arhitektūru vismaz 2 (divos) starptautiskas nozīmes projektos gadā.
	3. *Pilnvarotā institūcija* apņemas veikt Latvijas arhitektūras nozares kvalitātes ikgadēju novērtējumu, organizējot arhitektūras darbu konkursu, kurā tiek paredzēta gan arhitektūras objektu, gan mūsdienu arhitektūras procesu izvērtēšana, lai apzinātu Latvijas arhitektūras labāko sniegumu un sekmētu Latvijas arhitektūras nozares augstvērtīgu attīstību un izaugsmi ilgtermiņā:
		1. izstrādāt arhitektūras darbu konkursa nolikumu, kas nodrošinātu objektīvu arhitektūras nozarē radīto konkursa darbu vērtēšanu, kvalitātes izvērtēšanu veicot vismaz 2 (divās) konkursa kārtās;
		2. izveidot arhitektūras darbu konkursa pieteikumu izvērtēšanas žūrijas komisiju vismaz 5 (piecu) ekspertu sastāvā, kurā būtu pārstāvēti Latvijas un ārvalstu arhitektūras eksperti, un nodrošināt arhitektūras kvalitātes novērtējuma procesu saskaņā ar konkursa nolikumu;
		3. katru gadu nodrošināt arhitektūras darbu konkursa uzvarētāju apbalvošanu noslēguma ceremonijas ietvaros.
	4. *Pilnvarotā institūcija* apņemas veidot sabiedrības izpratni par kvalitatīvu arhitektūru un apbūvēto vidi saskaņā ar Davosas deklarācijā nostiprinātajiem principiem un rosināt sabiedrības interesi par Latvijas laikmetīgās arhitektūras izcilākajiem sasniegumiem:
		1. katru gadu  nodrošināt 1 (vienu) saturiski un vizuāli augstvērtīgu arhitektūras darbu konkursa labāko darbu izstādi, kas būtu pieejama plašai sabiedrības auditorijai;
		2. nodrošināt regulāru komunikāciju un publicitāti plašsaziņas līdzekļos un sociālajos medijos (*Facebook, Instagram* u.tml.) par arhitektūras darbu konkursa norisi, konkursa labākajiem darbiem un to autoriem, kā arī laikmetīgās arhitektūras procesiem (vismaz 50 (piecdesmit) vienības gadā).
	5. *Pilnvarotā institūcija* apņemasiekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	6. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2020.gadam”, ņemot vērā konkursa komisijas 2020.gada 28.aprīļa lēmumu, piešķir *Pilnvarotajai institūcijai* finansējumu **60 000,00 *euro*** (sešdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) Pārvaldes uzdevumu īstenošanai un rezultatīvo rādītāju sasniegšanai 2020.gadā, un konkrēti:
		1. **20 000,00 *euro*** (divdesmit tūkstoši *euro*, 00 centi), pamatojoties uz valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, šā Līguma 1.1.1. un 1.1.2.punktā norādīto Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai;
		2. **40 000,00 *euro*** (četrdesmit tūkstoši *euro*, 00 centi), pamatojoties uz valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales komisijas 2019.gada 20.decembra sēdes protokolu Nr.1 un kultūras ministra 2019.gada 20.decembrī apstiprināto tāmi, šā Līguma 1.1.3. un 1.1.4.punktā norādīto Pārvaldes uzdevumu īstenošanai un šā Līguma 2.3. un 2.4.punktā noteikto rezultatīvo rādītāju sasniegšanai.
	2. MINISTRIJA finansējumu Pārvaldes uzdevumu īstenošanai 2020.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma spēkā stāšanās.
	3. Puses apņemas likumā par valsts budžetu 2021. un 2022.gadam Pārvaldes uzdevumu īstenošanai pieejamā finansējuma ietvaros ne vēlāk kā 2 (divu) mēnešu laikā pēc likuma par valsts budžetu kārtējam gadam izsludināšanas noslēgt atsevišķus finansēšanas līgumus par 2021. un 2022.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā20 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	6. *Pilnvarotā institūcija* apņemasieņēmumus no dalības maksas par pieteikumu iesniegšanu arhitektūras darbu konkursā izlietot šā Līguma 1.1.3. un 1.1.4.punktā norādīto Pārvaldes uzdevumu īstenošanai un šā Līguma 2.3. un 2.4.punktā noteikto rezultatīvo rādītāju sasniegšanai.
	7. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. *Pilnvarotajai institūcijai* deleģētoPārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevumu izpildi.
	3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
	1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos ar autortiesībām aizsargātos darbus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos ar autortiesībām aizsargātos darbus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2022.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevumu veikšanu saistīto izstrādāto dokumentāciju un informāciju;
		3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
		4. iesniedz MINISTRIJAI Līguma izpildes pārskatu.
10. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: latarh@latarh.lv, mara.vaivode@latarh.lv.

* 1. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo otrai Pusei.
	2. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	3. Līgums ar 2 (diviem) pielikumiem sagatavots latviešu valodā uz 14 (četrpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
1. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „Latvijas Arhitektu savienība”** |
| K.Valdemāra iela 11a, Rīga, LV-1364 | Torņa iela 11, Rīga, LV-1050 |
| Reģistrācijas Nr.90000042963 | Reģistrācijas Nr.40008005792 |
| Valsts kase  | Valsts kase  |
| Kods: TRELLV22 | Kods: TRELLV22 |
| Konts: LV41TREL2220511050000 | Konts: LV07TREL9221090000000 |
| Konts: LV17TREL2220511045000 |  |
| Valsts sekretāre | Valdes priekšsēdētāja |
| D.Vilsone | M.Vaivode |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

 „Par atsevišķu valsts pārvaldes uzdevumu veikšanu arhitektūras jomā”

**Biedrības „Latvijas Arhitektu savienība” valsts pārvaldes uzdevumu īstenošanai**

**nepieciešamo izdevumu tāme 2020.gadam**

|  |  |  |  |  |
| --- | --- | --- | --- | --- |
| **Nr.p.k.** | **Finansējuma pozīcijas** | **Vienība** | **Vienību skaits** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  | **56 155,80** |
| **1.1.** | **Informēšanas un izglītošanas pasākumu izmaksas** |  |  | **9 005,80** |
| 1.1.1. | Informācijas apkopošana un sniegšana par aktualitātēm nozarē u.c. | gab. | 12 | 1 896,00 |
| 1.1.2. | Datu un padziļinātas informācijas apkopošana un analīze par arhitektūras izglītības, arhitektu tālākizglītību iespējām, arhitektu praksi u.c. | gab. | 1 | 3 600,00 |
| 1.1.3. | Lekciju un semināru organizēšana arhitektūras nozares profesionāļiem | gab. | 25 | 1 509,80 |
| 1.1.4. | Izglītojošu pasākumu koncepciju un pārskatu sagatavošana | pasākumi | 3 | 2 000,00 |
| **1.2.** | **Latvijas arhitektūras pārstāvēšanas un reprezentēšanas nacionālas un starptautiskas nozīmes pasākumos izmaksas** |  |  | **7 150,00** |
| 1.2.1. | Arhitektūras lekciju, ekskursiju u.c. organizēšana | pasākumi | 3 | 1 950,00 |
| 1.2.2. | Baltijas valstu stratēģiskās partnerības tikšanās, informācijas apmaiņa par Baltijas valstu arhitektūras jomas normatīvā regulējuma pilnveidošanu, Latvijas arhitektūras sasniegumu reprezentācija Baltijas valstīs | starptautiskie projekti | 2 | 5 200,00 |
| **1.3.** | **Latvijas arhitektūras nozares kvalitātes ikgadēja novērtējuma organizēšanas izmaksas** |  |  | **23 250,00** |
| 1.3.1. | Atlīdzība konkursa žūrijas komisijas ekspertiem par konkursam pieteikto darbu novērtēšanu | persona | 7 | 3 150,00 |
| 1.3.2. | Konkursa žūrijas ārvalstu ekspertu transporta un uzturēšanās izdevumi |  |  | 8 100,00 |
| 1.3.3. | Konkursa žūrijas komisijas ekspertu darba organizēšana (žūrijas komisijas sekretārs, transports, ēdināšana) |  |  | 500,00 |
| 1.3.3. | Konkursa noslēguma ceremonijai paredzēto telpu noma  | telpas | 1 | 500,00 |
| 1.3.4. | Konkursa noslēguma ceremonijas satura, scenārija sagatavošana (saturiskā koncepcija, producenta darbs) | persona | 1 | 4 500,00 |
| 1.3.5. | Konkursa noslēguma ceremonijas režija (režisora darbs) | persona | 1 | 500,00 |
| 1.3.6. | Konkursa noslēguma ceremonijas scenogrāfija | persona | 1 | 1 000,00 |
| 1.3.7. | Konkursa uzvarētāju apbalvošanas izmaksas (balvas konkursa uzvarētājiem) | balvas  | 3 | 3 000,00 |
| 1.3.8. | Informācijas sagatavošana, komunikācijas un publicitātes par konkursu nodrošināšana plašsaziņas līdzekļos un sociālajos medijos (komunikācijas speciālists) | pakalpojums | 1 | 2 000,00 |
| **1.4.** | **Konkursa darbu izstādes organizēšanas izmaksas** |  |  | **16 750,00** |
| 1.4.1. | Konkursa darbu izstādes telpu noma | telpas | 1 | 200,00 |
| 1.4.2. | Konkursa darbu izstādes grafikas dizaina un komunikācijas materiālu izstrāde, iespieddarbu izmaksas u.c. | komunikācijas materiāli | 1 | 9 550,00 |
| 1.4.3. | Konkursa darbu izstādes tehniskā projekta izstrāde un izstādes ekspozīcijas elementu izgatavošana | tehniskais projekts un ekspozīcijas elementi | 1 | 4 000,00 |
| 1.4.4. | Konkursa darbu izstādes montāžas, demontāžas un transporta izdevumi | izstāde | 1 | 3 000,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  | **3 844,20** |
| 2.1. | Valsts pārvaldes uzdevumu vadība un koordinēšana (atalgojums) | stunda | 120 | 1 200,00 |
| 2.2. | Valsts sociālās apdrošināšanas obligātās iemaksas | 24,09% | 120 | 289,20 |
| 2.3. | Grāmatvedības nodrošinājums | stunda | 52 | 780,00 |
| 2.4. | Komunikācijas izdevumi u.c. (valsts pārvaldes uzdevumu veikšanai kopumā)  | stunda | 45 | 1 575,00 |
| **Kopā** | **60 000,00** |

2.pielikums

līdzdarbības līgumam

 „Par atsevišķu valsts pārvaldes uzdevumu veikšanu arhitektūras jomā”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |